Anexa nr.1

la Hotărârea Guvernului nr. \_\_\_\_

din „\_\_\_\_” \_\_\_\_\_\_\_\_\_\_\_\_\_ 2020

**PROGRAMUL**

**de modernizare tehnologică a Sistemului**

 **de siguranță publică și rutieră, pentru anii 2020-2023**

1. **IDENTIFICAREA PROBLEMELOR**

Prezentul Program, constituie o prioritate principală a Programului de activitate al Guvernului, ce include extinderea sistemului de supraveghere video a traficului rutier şi a ordinii și securității publice pe întreg teritoriul ţării, în scopul prevenirii şi combaterii infracțiunilor, creșterii gradului de securitate a societății, reducerea numărului accidentelor rutiere, încălcărilor și a caracterului grav al acestora, prin îmbunătățirea disciplinei participanților la trafic și crearea, cu ajutorul inovațiilor social orientate, a unui mod de viață confortabil și în condiții de siguranță.

De asemenea, reprezintă o prioritate pentru toate instituțiile statului, în special a organelor de aplicare a legii, activitatea cărora fiind axată pe apropierea de comunitate, pregătirea antiinfracțională a cetățenilor şi perfecționarea sistemului de ordine şi securitate publică.

În context, Republica Moldova, semnînd în luna martie 2010, Rezoluția 64/255 a Adunării Generale a ONU, privind declararea anilor 2011-2020 „Decada acțiunilor în domeniul siguranței rutiere” și-a asumat responsabilitățile ce decurg din aceasta, printre care și obiectivul de a reduce cu 50% numărul deceselor ca urmare a accidentelor până în anul 2020.

Reieșind din seriozitatea problemelor cu care se confruntă Statul la acest compartiment, Guvernul, prin Hotărîrea nr.1214 din 27 decembrie 2010, a aprobat Strategia națională pentru siguranța rutieră, care stabilește drept obiectiv prioritar constituirea unei baze pentru o politică de siguranță rutieră eficientă și durabilă, ce include organizarea domeniului siguranței din punct de vedere strategic și instituțional, crearea unui sistem eficient de management în domeniul siguranței traficului rutier, precum și implementarea sistemelor automatizate de supraveghere.

Totodată, Guvernul a instituit și convoacă Consiliul Național pentru Securitatea Circulației Rutiere, care este organul responsabil de coordonare a activităților instituțiilor relevante de stat și a partenerilor de dezvoltare, în scopul implementării măsurilor prevăzute în Planul de acțiuni privind siguranța rutieră pentru anii 2020 – 2021, aprobat prin Hotărârea Guvernului Republicii Moldova
nr. 39, din 29.01.2020. De asemenea, Guvernul, prin Hotărîrea nr. 587 din 12.05.2016, a aprobat Strategia de dezvoltare a Poliției pentru anii 2016-2020 și a Planul de acțiuni pentru implementarea acesteia, prin care își propune, ca obiectiv acțiunile de reorganizarea sistemului de menținere, asigurare și restabilire a ordinii publice.

În această ordine de idei, de menţionat că Ministerului Afacerilor Interne
*(în continuare – MAI)* îi revine responsabilitatea primară și eforturile MAI în vederea atingerii scopurilor enunțate, necesită o abordare integrată și inovatoare, luând în calcul complexitatea domeniului respectiv.

Argumentarea dată este susținută și de studiul elaborat de către experţii Uniunii Europene în cadrul desfăşurării analizei funcţionale a Ministerului Afacerilor Interne în anul 2015, urmare căreia s-a constat că una dintre vulnerabilităţile esenţiale ale sistemului de ordine şi securitate publică o reprezintă faptul că structurile de ordine şi securitate publică sunt neuniforme şi neproporţionale din punct de vedere organizatoric, al efectivelor şi dotărilor.

Ca urmare, acțiunile cuprinse în documentele relevante de politici corespund necesităților curente de modernizare a MAI, inclusiv celor a sistemului de ordine și securitate publică, din perspectiva valorificării experienței și resurselor naționale, precum și a bunelor practici internaționale.

În concluzie, rezultă că succesul realizării obiectivelor propuse constă inclusiv în integrarea tehnologiilor informaționale moderne în activitatea organelor implicate în asigurarea ordinii și securității publice.

Practica internațională demonstrează că tehnologiile moderne eficientizează activitatea de menținere a ordinii și securității publice și permit atingerea avantajelor maxime în termen de eficiență, timp și calitate. Implementarea în Republica Moldova a acestor practici ar permite respectiv, atingerea obiectivelor statului privind creşterea gradului de siguranţă al cetăţeanului. În acest sens, MAI a elaborat prezentul Program, în vederea identificării provocărilor aferente implementării soluțiilor moderne în domeniul de ordine și securitate publică, precum și înaintării propunerilor optime pentru rezolvarea acestora.

Republica Moldova a realizat progrese importante în implementarea tehnologiilor informaționale, iar fiecare al doilea cetățean este utilizator de Internet, mai mult de jumătate din gospodăriile casnice au cel puţin un calculator, majoritatea gospodăriilor casnice conectate au acces la Internet în bandă largă, ţara fiind plasată după viteza de acces la Internet printre primele 20 în lume.

În 2010, Guvernul Republicii Moldova a lansat procesul de e-Transformare a guvernării. Programul strategic stabilește obiectivele acestui proces şi oferă o viziune unificată privind modernizarea serviciilor publice şi eficientizarea activității guvernării folosind TI. Totodată, acest document pune bazele unei abordări sistemice asupra investiţiilor inteligente în TI şi sporirii capacității TI din sectorul public.

De menționat că, în conformitate cu Hotărârea Guvernului nr. 710 din 20.09.2011, cu privire la aprobarea Programului strategic de modernizare tehnologică a guvernării (e-Transformare), începând cu anul 2010, au fost dezvoltate un șir de instrumente importante, care implicit pot și necesită a fi utilizate în procesul de proiectare, implementare și utilizare a concepției, cum ar fi: MPass – serviciul electronic guvernamental de autentificare și control al accesului; MCloud - platforma tehnologică comună; MPay – serviciul de plăți electronice; MConnect – sistemul informațional destinat asigurării schimbului de date; MSign – serviciul guvernamental de semnătură electronică; MLog – mecanism securizat de jurnalizare și audit a evenimentelor; ș.a., precum și actele normative care reglementează utilizarea acestor instrumente.

Suplimentar, la nivel național sunt deja operaționalizate rețele de comunicații în bandă largă, cu capacitățile necesare suficiente pentru asigurarea transportului de date. Pentru protejarea transportului de date se vor utiliza tehnologii de criptare avansate care vor asigura nivelul de securitate scontat, conform cerințelor minime specificate în actele normative.

La nivelul mun. Chișinău este asigurată funcționarea rețelei guvernamentale de telecomunicații speciale, care este creată și funcționează pentru asigurarea necesităților autorităților publice, gestionată de către Serviciul tehnologia informației și securitate cibernetică, în conformitate cu prevederile Hotărîrea Guvernului nr. 546 din 20.07.2011, și care asigură acoperirea suficientă de dezvoltare a concepției în cauză.

MAI a acumulat experiență importantă atît în implementarea și utilizarea sistemelor specializate de supraveghere a traficului rutier, cît și aplicarea TIC în activitățile de serviciu.

Astfel, în perioada anilor 2013 - 2014, din contul grantului acordat de Guvernul Republicii Populare Chineze, a fost asigurată crearea infrastructurii necesare și instalarea sistemelor de supraveghere video de supraveghere a circulației rutiere în 41 de intersecții și sectoare de drum din mun. Chișinău, dintre care, 8 sectoare de drum fiind instalate radare de tip Doppler, pentru măsurarea vitezei de deplasare a mijloacelor de transport.

Concomitent, Guvernul, prin Hotărîrea nr.965 din 17 noiembrie 2014 a aprobat Regulamentul privind organizarea și funcționarea Sistemului automatizat de supraveghere a circulației rutiere „Controlul traficului” și a modificat Concepția Sistemului automatizat de supraveghere a circulației rutiere „Controlul traficului” *(în continuare - Sistem)*.

Sistemul dat, reprezintă resursa informațională de stat care cuprinde totalitatea informației sistematizate cu privire la cazurile de încălcare a normelor de siguranță a traficului rutier, înregistrate cu mijloace tehnice speciale software și hardware, înzestrate cu funcții foto-video de fixare, și cu mijloace tehnice omologate și verificate metrologic, care asigură supravegherea în regim automatizat a circulației rutiere pe drumurile publice.

Sistemul de supraveghere video este un instrument eficient de colectare, documentare, stocare a datelor și de suport în coordonarea acțiunilor autorităților privind domeniul asigurării securității publice.

Sistemul în cauză este unul de circuit închis, prin care utilizarea datelor poate fi efectuată doar în corespundere cu cerințele și politicile de securitate prestabilite în conceptul de funcționare și utilizare a acestuia.

Pentru gestionarea eficientă, în limitele bugetului alocat MAI, sistemul de monitorizare a traficului rutier, doar în anul 2018, a fost extins cu 6 locații noi cu instalarea sistemelor de ultimă generație și posibilități extinse. Utilajele în cauză presupun un șir de funcționalități suplimentare, capabile să asigure inclusiv măsurarea vitezei medii de deplasare pe un sector de drum concomitent cu traversarea la culoarea interzisă a semaforului, monitorizarea parcării neregulamentare în zona de monitorizare, și deplasarea în direcția interzisă. Un alt aspect important reprezintă capacitatea de asigurare a tuturor funcționalităților descrise cu un singur dispozitiv ce permite monitorizarea fluxului de transport simultan pînă la 4 benzi de circulație în ambele sensuri, fără necesitatea iluminării suplimentare.

Urmare a exploatării noilor sisteme de monitorizare, pe parcursul anului 2019 se constată un randament net superior de funcționare, în comparație cu cele implementate în perioada anilor 2013-2014.

În acest context, sistemul de monitorizare implementat în perioada
2013-2014 a fost și este utilizat în regim 24/24 și 365 zile pe an, pe parcursul deja de peste 6 ani, reieșind inclusiv din exploatarea sa intensivă, în consecință se constată o diminuare majoră a randamentului de funcționare. Fapt demonstrat, prin statistica comparativă între sistemul vechi și utilajele implementate în anul 2018, care confirmă acest lucru: drept exemplu, în perioada 01.05.2019 – 31.12.2019, prin intermediul camerelor de supraveghere video din 41 de intersecții ale mun. Chișinău, au fost inițiate 53714 de proceduri contravenționale și 8668 procese verbale întocmite, în comparație cu noul sistem instalat în doar 6 locații din mun. Chișinău, au fost inițiate 213964 proceduri contravenționale și 43873 procese verbale întocmite.

Astfel, evidenţiindu-se capacitatea redusă a sistemul vechi, format din 41 de locații în raport cu doar 6 locații a sistemului nou implementat în anul 2018, denotă faptul că este o vulnerabilitate care, ar încuraja cetățenii la încălcarea disciplinei în traficul rutier, conștientizînd că se pot eschiva de la răspunderea contravențională sau penală, din cauza sistemului de monitorizare învechit și nefuncțional.

Concomitent, de subliniat faptul că, în conformitate cu Hotărîrea Guvernului
nr. 338 din 21.03.2003 cu privire la aprobarea Catalogului mijloacelor fixe și activelor nemateriale pentru Aparatele de emisie pentru radiotelefonie, radiotelegrafie, radiodifuziune sau televiziune, chiar încorporînd un aparat de recepție sau înregistrare sau de redare a sunetului; camere de televiziune; aparate de luat vederi fixe și alte camere, durata de funcționare utilă este de 6 ani.

Programul dezvoltat în cadrul prezentului document vine cu o abordare complexă pentru sporirea siguranței publice și rutiere, prin utilizarea sistemelor automatizate specializate de monitorizare, instrumentelor IT și de comunicații, care, în corespundere cu strategiile și planurile naționale de activitate, tratează provocările actuale pe domeniu, pe termen scurt, mediu și lung.

În acest sens, practica internațională demonstrează faptul că utilizarea pe larg a sistemelor specializate de monitorizare și instrumente TIC, este cea mai eficientă cale pentru îmbunătățirea calității vieții cetățenilor, dezvoltării comunității și protejării mediului.

Astfel, MAI avînd responsabilitatea nemijlocită de prevenire şi combatere a infracțiunilor, precum și de asigurare a siguranței publice și rutiere, prin prezentul Program va interveni cu soluții noi de utilizare a sistemelor automatizate de supraveghere și anume aplicarea concepției ,,Oraș Sigur”.

Totodată, această necesitate reiese și din faptul că pe parcursul anului 2019, pe teritoriul republicii au fost înregistrate 8880 infracțiuni săvârșite în locurile publice, ce constituie 30% din numărul total de infracțiuni înregistrate pe parcursul anului, atestându-se o descreștere nesemnificativă *(circa -1%)* a infracționalității comparativ cu anul precedent *(2018: 9150 infracțiuni comise în locuri publice ceea ce constituie circa 31%)*, 50 % din acestea au fost comise în mun. Chișinău.

Viziunea de ,,Oraș Sigur” a fost dezvoltată anume pentru a ajuta guvernele, organele de drept și autoritățile administrației publice, să atenueze aceste provocări.

Tehnologiile de bază moderne pentru siguranța și securitatea societății sunt indispensabile concepției ,,Oraș Sigur” și implică obligatoriu componente cheie, precum interoperabilitatea, IoT – Internet of things, dar și capacități analitice.

Soluțiile de ,,Oraș Sigur” oferă posibilitatea guvernelor dar și structurilor de forță să-și protejeze mai bine cetățenii de la atacuri teroriste pînă la dezastre naturale, dar și sporește capacitățile serviciilor specializate în activitatea zilnică.

Concepțiile de oraș sigur moderne se bazează pe o platformă TIC consolidată care combină informațiile de siguranță publică de diferite tipuri și din diferite surse, obținute inclusiv prin diverse sisteme de senzori și colaborare inter-instituțională.

În conformitatea cu analiza SWOT, principalele puncte forte și oportunități vor fi valorificate prin implementarea prezentului Program printr-un proces de perfecționare continuă, iar punctele slabe și amenințările vor fi atenuate prin acțiuni bine definite și argumentate.

|  |  |
| --- | --- |
| **Puncte forte*** Soluții/instrumente inteligente dezvoltate și implementate în cadrul MAI RM;
* Experiență și personal calificat în cadrul MAI ;
* Centru de supraveghere funcțional (pe domeniu traficului rutier);
* Existența unei infrastructuri dedicate la nivelul mun. Chișinău și parțial național;
* Acoperire bună cu rețele de transport date;
* Resurse de procesare și stocare date existente (MCloud);
* Instrumente și platforme tehnologice existente (MConnect, MPass, MSign, MLog, etc.);
* Posibilitatea implementării etapizate.
 | **Oportunități*** Extinderea funcționalității sistemelor (ordine și siguranță publică);
* Dezvoltarea/extinderea sistemelor la nivel național;
* Scăderea numărului de accidente și contravenții în traficul rutier, și îmbunătățirea ordinii și securității publice;
* Diminuarea corupției și sporirea transparenței proceselor operaționale;
* Disciplinarea participanților la trafic rutier;
* Reducerea numărul de decese și traumatizări;
* Dezvoltarea de servicii publice.
 |
| **Puncte slabe*** Sistem de supraveghere a traficului rutier învechit, cu capacități limitate;
* Lipsa de acoperire națională cu sisteme de supraveghere;
* Constrângeri financiare (buget limitat);
* Costuri operaționale semnificative (corespondență, logistică, deservire și întreținere);
* Nivel redus de pregătire a conducătorilor auto în scopul prevenirii tragediilor rutiere;
* Cadrul normativ imperfect privind atît pe aspect de procedură contravențională, cît și supraveghere a ordinii publice;
* Lipsa infrastructurii proprii, dedicate la nivel național;
* Nivelul redus de salarizare în domeniu TIC.
 | **Amenințări*** Discreditarea sistemului de supraveghere a siguranței publice și rutiere;
* Percepția eronată/neînțelegerea scopului și rolului sistemului;
* Lipsa susținerii concepției de dezvoltare;
* Nealocarea resurselor financiare necesare în volum deplin și în termenii stabiliți;
* Potențiale blocaje administrative și birocratice;
* Instabilitatea politică.
 |

1. **OBIECTIVELE SPECIFICE ALE PROGRAMULUI**

**Obiectivul general** al prezentului Program este de a asigura implementarea și dezvoltarea etapizată a Sistemelor automatizate de supraveghere și asigurare a securității publice și rutiere.

**Obiective specifice:**

1. dezvoltarea și operaționalizarea sistemelor automatizate specializate de supraveghere a traficului rutier la nivel național;
2. modernizarea sistemelor de supraveghere existente;
3. dezvoltarea și operaționalizarea sistemelor specializate de supraveghere a ordinii și securității publice;
4. achiziționarea, implementarea și configurarea platformelor IT specializate pentru siguranța publică și rutieră;
5. crearea și operaționalizarea Centrului de Monitorizare al Siguranței Publice și Rutiere.
6. **ACȚIUNILE CE URMEAZĂ A FI ÎNTREPRINSE**

Pentru dezvoltarea și operaționalizarea sistemelor automatizate specializate de supraveghere a traficului rutier şi a ordinii și securității publice la nivel național este necesar:

1. Extinderea sistemului de monitorizare a traficului rutier, cu 78 puncte de interne;
2. Modernizarea echipamentului în 41 de intersecții în mun. Chișinău;
3. Achiziționarea și implementarea a 5 sisteme mobile de supraveghere a circulației rutiere;
4. Implementarea și configurarea platformei *Oraș Sigur* în mun. Chișinău;
5. Instalarea a 488 camere de supraveghere video urbană;
6. Crearea și operaționalizarea Centrului de Monitorizare al Siguranței Publice și Rutiere.

Aceste acțiuni ce urmează a fi întreprinse, urmăresc extinderea sistemului de monitorizare a circulației rutiere pe traseele naționale, în locațiile în care se produc cel mai des accidentelor rutiere și în unele intersecții ale mun. Chișinău, iar implementarea a încă 5 sisteme mobile, pe lîngă cele 5 pe care le deține Inspectoratul General al Poliției al MAI, va permite asigurarea securității circulației rutiere pe traseele unde nu sunt instalate sisteme fixe.

Astfel, odată cu extinderea sistemului în locații noi, se prognozează o tendință de disciplinare a conducătorilor auto și de diminuarea numărului și gravității accidentelor rutiere în zonele monitorizate.

Totodată, modernizarea cu echipamente de ultimă generație a 41 de intersecții din mun. Chișinău, create pe parcursul anilor 2013-2014, va permite sporirea eficienței și a randamentului de funcționare.

De asemenea, implementarea și configurarea platformei Oraș Sigur în mun. Chișinău, presupune o complexitate sporită cauzată de necesitatea achiziționării, implementării și pilotării platformei centralizate Oraș Sigur, în ansamblu cu efortul pentru achiziționarea și instalarea a 488 camere de supraveghere video urbană, definirea, setarea și configurarea capacităților analitice și de management a situațiilor de interes.

Capacitățile analitice ale sistemului urmează a fi stabilite în detaliu la etapa de proiectare și definitivare a sarcinii tehnice.

La momentul actual pot fi enumerate următoarele exemple de funcționalități analitice:

* Detectarea intruziunilor;
* Detectarea obiectelor abandonate (detectarea obiectelor suspecte/eliminate; detectarea vehiculelor);
* Detectarea mulțimii;
* Enumerarea automobilelor / persoanelor;
* Urmărire automată a obiectului / automobilelor / persoanelor;
* Detectare ambuteiaje;
* Capacități de detectare și recunoaștere a feței în mulțime;
* Alertare automată;
* Delimitarea zonelor și a acțiunilor în cadrul acestor zone;
* Utilizarea inteligenței artificiale în procesarea și prelucrarea datelor, dar și în detectarea și captarea evenimentelor (AI – inteligență artificială).

Concomitent, se necesită a fi stabilită locația și încăperea pentru crearea Centrului de Monitorizare al Siguranței Publice și Rutiere
*(în continuare – Centrul)*, în raport cu numărul locurilor de muncă necesare pentru operaționalizarea acestuia. La etapa actuală se estimează un număr de aproximativ 20 de operatori în cadrul centrului respectiv.

Dotarea, amenajarea și operaționalizarea Centrului presupune achiziționarea și instalarea tehnicii de calcul, sistemului de video-wall
(4x8 monitoare), mobilier, sursă alternativă de asigurare cu energie electrică, dar și racordarea la rețelele utilitare.

În context, de menționat că urmează a fi stabilit **cadrul normativ de reglementare, care necesită a fi tratat ca un subiect aparte în cadrul unui grup de lucru inter-instituțional care să asigure legiferarea capacităților funcționale ale Sistemului.**

Referitor la, Platforma unică de gestiune și control care se presupune a fi implementată și pilotată în cadrul Programului dat, în sine, reprezintă un instrument TIC cu capacități funcționale extinse capabil să integreze diferite surse de informații, inclusiv sistemele de supraveghere acirculației rutiere, sistemele de supraveghere video urbană propuse spre implementare, dar și alte surse de date și informații existente deja, preferabil fără dependența de producător sau tehnologie.

Prin urmare, va fi necesar realizarea a unei inventarieri a surselor de informații existente cel puțin la nivel mun. Chișinău, deținute de autoritățile administrației publice, în perspectiva asigurării interconectării surselor existente în cadrul platformei realizate.

1. **ETAPELE, COSTURILE ȘI TERMENELE DE REALIZARE**

Prezentul Program va fi implementat pe parcursul anilor 2020-2023, în conformitate cu Planul de acțiuni privind implementarea Programului de modernizare tehnologică a sistemului de siguranță publică și rutieră 2020 – 2023 *(în continuare – Planul de acțiuni)*, aprobat în conformitate cu anexa nr. 2.

Etapele și termenele de realizare a Programului pentru implementarea și dezvoltarea etapizată a Sistemelor automatizate de supraveghere și asigurare a securității publice și rutiere, presupun următoarele costuri financiare, care sunt divizate după cum urmează:

**Etapa I: iulie 2020 - iunie 2021 - 43,2 mln. lei, pentru anul 2020 urmînd a fi identificate 13 mln. lei;**

La rîndul său, Etapa I se poate de divizat în 2 sub-etape:

1) extinderea în primele 6 luni a sistemelor de supraveghere în 9 locații de pe traseele naționale (Anenii Noi, Todirești, Țînțăreni, Chetrosu, Peresecina, Step Soci, Măgdăcești, Ratuș, Dînceni) – buget necesar 13 mln. lei;

2) extinderea în următoarele 6 luni a sistemelor de supraveghere în 5 locații de pe traseele naționale și modernizarea a 15 locații din mun. Chișinău – buget necesar 30,2 mln lei.

- **Extindere:**

* mun. Chișinău loc. Budești;
* Comrat loc. Chirsova;
* Criuleni traseul M21 după postul vamal;
* Hîncești: s. Leușeni;
* Cimișlia: s. Ciucur-Mingir;

- **Modernizare:**

* str. A. Russo – M. Sadoveanu;
* șos. Balcani;
* bd.Dacia (spitalul nr.1);
* str. Hristo Botev (Liceul sportiv);
* bd. Dacia (1000 Mărunțișuri);
* bd. Dacia (Aeroport);
* șos. Hîncești (viraj de troleibuz) ;
* bd. Decebal (Jumbo);
* bd. Ștefan cel Mare – st. M. Viteazul;
* bd. Ștefan cel Mare – str.M.Cebotari;
* bd. Ștefan cel Mare – bd. B.Bodoni;
* bd. Ștefan cel Mare – str. A.Puskin;
* bd. Ștefan cel Mare – str. Ismail;
* bd. Ștefan cel Mare – str. Ciuflea;
* str. București – str. M.Cebotari.

**Etapa II: septembrie 2020 - martie 2022, bugetul necesar de 77 mln. lei;**

**În cadrul Etapei II de extindere/modernizare a sistemului de supraveghere a circulației rutiere se propune** continuarea extinderii sistemului de monitorizare a circulației rutiere pe traseele naționale, în locațiile în care se produc cel mai des accidentelor rutiere și în unele intersecții ale mun. Chișinău, iar implementarea a încă 5 sisteme mobile, pe lîngă cele 5 pe care le deține Inspectoratul General al Poliției, va permite asigurarea securității circulației rutiere pe traseele unde nu sunt instalate sisteme fixe.

Modernizarea cu echipamente de ultimă generație a încă 10 intersecții din cele 41 de intersecții din mun. Chișinău create pe parcursul anilor 2013-2014, va permite sporirea eficienței și a randamentului de funcționare.

Sub-etapele pot fi divizate după cum urmează:

1. **Proiectarea, construcția și operaționalizarea a 31 posturi statice ce urmează a fi amplasate în:**

1. Bender, s. Varnița;
2. Basarabeasca, s.Abaclia;
3. mun. Bălți, intrarea în oraș din direcția Sîngera;
4. mun. Bălți, intrarea în oraș din direcția Florești;
5. mun. Bălți, loc. Sadovoe;
6. Briceni, Criva – Drepcăuți;
7. Cantemir, loc. Gotești;
8. Cahul, loc. Găvănoasa;
9. Călărași, M14(Brest-Briceni-Chișinău-Tiraspol-Odesa) km 203;
10. Căușeni, loc. Zaim;
11. Ceadîr – Lunga R37 (Ceadîr Lunga-Comrat-Cantemir) km 6;
12. Dondușeni R12 (Dondușeni-Drochia-Pelinia-M14) km 8;
13. Edineț, loc. Cupcini;
14. Fălești, centura or. Fălești;
15. Florești, centura or. Florești;
16. Hîncești, loc. Sarata Galbenă;
17. Nisporeni, loc. Cristești;
18. Soroca, loc. Rublenița;
19. Strășeni, Roșcani – Cojușna;
20. Ștefan Vodă, loc. Olănești;
21. Ungheni, loc. Pîrlița;
22. Leova, loc. Hănăsenii Noi;
23. mun. Bălți, loc. Beliceni Vechi;
24. mun. Chișlinău, str. Calea Ieșilor;
25. mun. Chișlinău, bd.Moscova intersecție cu str.M.Costin;
26. mun. Chișlinău, bd. Moscova intersecție cu str. M.Basarab;
27. mun. Chișlinău, șos.Balcani intersecție cu str.Doina;
28. s. Vatra;
29. bd.Mircea cel Bătrîn intersecție cu str.I. Dumeniuc;
30. Str. N.M Spătarul 43;
31. șos.Balcani intersecție cu str.Petricani

Bugetul necesar fiind estimat la 49,3 mln. lei.

2. **Modernizarea echipamentului în 10 intersecții din mun. Chișinău, bugetul necesar de 26 mln. lei;**

3. **Procurarea a 5 echipamente mobile, bugetul necesar de 1,7 mln. lei.**

 Termenul de implementare septembrie 2020 - martie 2022.

**Etapa III: aprilie 2021 - martie 2023, bugetul necesar de 75, 9 mln. lei;**

**Etapa III** presupune o complexitate sporită cauzată de necesitatea achiziționării, implementării și pilotării platformei centralizate *Oraș Sigur*, în ansamblu cu efortul pentru achiziționarea și instalarea a 100 camere de supraveghere video urbană, definirea, setarea și configurarea capacităților analitice și de management a situațiilor de interes. În paralel, urmează a fi efectuată extinderea în continuare a sistemelor de monitorizare a traficului rutier pe traseele naționale, dar și finalizarea modernizării sistemului de monitorizare a traficului rutier din mun. Chișinău, care se va diviza în următoarele subetape:

- elaborarea Conceptului și Regulamentului de funcționare al Sistemului integrat de supraveghere a ordinii și securității publice;

- identificarea, achiziționarea și configurarea soluției de platformă *Oraș Sigur* mun. Chișinău, crearea și operaționalizarea Centrului cu achiziționarea a 100 camere de supraveghere urbană, bugetul estimat 15 mln. lei;

- identificarea, proiectarea și construcția a 15 posturi statice de supraveghere a circulației rutiere pe traseele naționale, bugetul estimat 22,5 mln. lei;

- modernizarea a 16 posturi statice de supraveghere a circulației rutiere amplasate în mun. Chișinău, bugetul estimat 38,4 mln. lei

Termenul de implementare aprilie 2021 - martie 2023.

**Etapa IV: ianuarie 2022 - iunie 2023, bugetul necesar de 42, 6 mln. lei;**

**Realizarea etapei IV** prezumă finalizarea implementării proiectului în baza concepției Regulamentului de funcționare al Sistemului integrat de supraveghere a ordinii și securității publice.

Realizarea obiectivelor propuse, în baza aplicării principiilor moderne de dezvoltare a instrumentelor TIC, dar și în corespundere cu practica internațională presupune crearea unei baze solide cu flexibilitatea înaltă de dezvoltare dar și adaptare în dependență de evoluțiile tehnologice dar și de mediu, în conformitate cu necesitățile și abordările strategice de dezvoltare ale țării, urmînd a fi executat în subetapele, după cum urmează:

1. Identificarea, proiectarea și construcția a 18 posturi statice de supraveghere a circulației rutiere pe traseele naționale, bugetul estimat 27 mln. lei;

2. Operaționalizarea deplină a platformei Oraș Sigur cu extinderea sistemului de supraveghere video urbană *(instalarea a 388 camere)*, bugetul estimat 15, 6 mln. lei.

Termenul de implementare ianuarie 2022 - iunie 2023.

1. **RESPONSABILI PENTRU IMPLEMENTARE**

Promovarea și implementarea activităților specifice, a prezentului Program și a Planului de implementare a acestuia, în domeniul lor de competență, vor ține de responsabilitatea Ministerul Afacerilor Interne, Ministerul Justiției, Ministerului Finanţelor, Ministerului Economiei şi Infrastructurii.

Instituțiile responsabile vor asigura includerea acțiunilor identificate în planurile lor anuale de activitate, cu menționarea acoperirii bugetare şi atragerea asistenței tehnice şi financiare externe.

De asemenea, la anumite etape va fi solicitat suportul autorităților administrației publice locale și asociațiilor obștești în procesul de consultare a proiectului și identificării soluției optime de implementare.

Agenții economici vor fi implicați în procesul de elaborare a documentației de proiect, acordare a suportului la construcția posturilor, precum și la deservirea noilor obiective, în temeiul contractelor de achiziții.

1. **ESTIMAREA GENERALĂ A COSTURILOR**

Estimarea generală a costurilor pentru implementarea prezentului Program a fost efectuată în baza cheltuielelor suportate de către MAI, pentru crearea infrasctructurii actuale de 47de locații, precum și cele de elaborare a documentației de proiect, oferirea de soluții tehnice și tehnologice conform necesităților funcționale ale echipamentului, asistenţa tehnică, necesare pentru realizarea Programului.

Costul general pentru implementarea Programului se estimează la circa 238, 7 milioane lei.

Finanțarea internă pentru implementarea acțiunilor, va fi asigurată din bugetul de stat.

1. **REZULTATELE SCONTATE**

Implemetarea Programului va consolida eforturile care sânt orientate spre promovarea unui mod de viață confortabil și în condiții de siguranță al populației, pe întreg teritoriul ţării, precum și va contribui la atingerea următoarelor rezultate majore:

1. Creșterea gradului de securitate a societății;
2. Reducerea numărului accidentelor rutiere și a caracterului grav al acestora, prin îmbunătățirea disciplinei participanților la trafic;
3. Dezvoltarea și îmbunătățirea capacităților operaționale ale organelor de drept;
4. Îmbunătățirea capacităților de reacție/răspuns în diferite situații de interes;
5. Sporirea securității și serviciilor în trafic prin supravegherea în regim de timp și gestiune inteligentă a fluxului de transport, informatizarea participanților;
6. Asigurarea ordinii și securității publice prin supravegherea în regim de timp real cu sisteme video de supraveghere inteligente capabile să identifice și să emită alerte în eventuale situații de intervenție;
7. Automatizarea proceselor și diminuarea necesității implicării factorului uman;
8. Formarea masivului centralizat de informații și prelucrarea analitică;
9. Crearea resurselor informaționale unice.
10. **INDICATORII DE PROGRES ȘI PERFORMANȚĂ**

În vederea realizării prezentului Program, pentru evaluarea gradului de atingere a rezultatelor, anual va fi elaborat raportul de progres consolidat, cu privire la realizarea prezentului Program și a acțiunilor prevăzute în Planul de acțiuni.

Totodată, se va examina performanțele și schimbările calitative în promovarea, dezvoltarea precum și implementarea etapizată a Sistemelor automatizate de supraveghere și asigurare a securității publice și rutiere, prin evaluarea intermediară, la mijlocul termenului de realizare a Programului și a Planului de acțiuni.

De asemenea, la sfîrşitul implementării Programului și a Planului de acțiuni se va efectua evaluarea finală, pentru stabilirea nivelului de realizare a indicatorilor de progres și performanță, după cum urmează:

1. Extinderea sistemelor de supraveghere a traficului rutier cu 165 % ;
2. Modernizarea sistemului din mun. Chișinău în proporție de 100 % ,
3. Operaționalizarea a 5 posturi mobile, în proporție de 100 %.
4. Operaționalizarea a 488 camere de supraveghere urbană;
5. Implementarea și pilotarea platformei centralizate de gestiune.
6. Crearea și operaționalizarea Centrului de Monitorizare al Siguranței Publice și Rutiere.
7. **PROCEDURA DE RAPORTARE, EVALUARE ȘI MONITORIZARE**

Monitorizarea procesului de implementare se va realiza în baza indicatorilor de progres expuși în Program și în Planul de acțiuni. Aceasta va fi asigurată printr-un proces continuu de raportare, inclusiv prin schimbul operativ de informație și evaluare a stadiului de implementare.

În acest sens, rapoartele cu privire la realizarea acțiunilor prevăzute în Plan, vor fi elaborate ***semestrial***, în baza rapoartelor de progres prezentate de către executori și co-executori despre măsurile întreprinse, pentru realizarea în termen a acțiunilor stabilite.

Prin urmare, în baza rapoartelor de progres semestriale, Ministerul Afacerilor Interne va prezenta anual, Guvernului Republicii Moldova până la data de 10 martie, raportul de progres consolidat, cu privire la realizarea prezentului Program și a acțiunilor prevăzute în Planul de acțiuni.

Totodată, la mijlocul termenului de realizare a Programului și a Planului de acțiuni se va efectua evaluarea intermediară, pentru examinarea performanțelor atinse, iar la sfîrşitul implementării acestora – evaluarea finală, pentru generalizare și stabilire a nivelului de realizare a indicatorilor de progres și performanță.

În context, instituțiile și structurile vizate vor evalua procesul de implementare al obiectivelor ce le revin și vor prezenta rapoarte de progrese Ministerului Afacerilor Interne, la mijlocul termenului de realizare și la sfîrşitul implementării Programului și a Planului de acțiuni, care la rîndul său, va asigura elaborarea raportului general de evaluare intermediară și finală de realizare a acestora.